1 Timotheo 3 | Beibele Inthaneteng | Phetolelo ya Lefase le Lefsa
3 Polelo ye e a botega:+
Ge e ba motho le ge e le ofe a katanela go fihlelela bolebeledi,+ o kganyoga modiro o mobotse.
2 Ka gona molebeledi o swanetše go hloka bosodi,+ e be monna wa mosadi o tee, yo a lekanetšego+ mekgweng, yo a hlaphogetšwego monaganong,+ yo a nago le thulaganyo,+ yo a amogelago baeng,*+ yo a swanelegelago go ruta,+
3 e sego setagwa,+ e sego yo šoro,+ eupša e be yo a lekalekanego,+ e sego ntwadumela,+ e sego morati wa tšhelete,+
4 e be motho yo a okamelago ba lapa la gagwe ka mokgwa o mobotse,+ a na le bana ba ikokobetšago bao ba sa tšeego dilo gabohwefo le gatee;+
5 (ge e ba ruri motho a sa kgone go okamela ba lapa la gagwe, o tla hlokomela bjang phuthego ya Modimo?)
6 e sego motho yo a sa tšwago go sokologa,+ e se re mohlomongwe a ikgogomoša ka boikgantšho+ gomme a ahlolwa go etša kamoo Diabolo a ahlotšwego ka gona.+
7 Go feta moo, gape o swanetše go hlatselwa gabotse ke batho ba ka ntle ga phuthego,+ e le gore a se wele kgobogong le molabeng+ wa Diabolo.
8 Bahlanka ba bodiredi+ ka mo go swanago ba swanetše go ba šedi, e se be ba temepedi, ba se ke ba ineela beineng e ntši, e se be bao ka megabaru ba nyakago ditsela tša go ikhola,+
9 e be bao ba swarago sephiri se sekgethwa+ sa tumelo ka letswalo le le hlwekilego.+
10 Gape, a ba ke ba lekolwe+ pele mabapi le ge e ba ba swanelega, ke moka ba hlankele e le badiredi, ge go se na se ba latofatšwago ka sona.+
11 Ka mo go swanago, basadi ba swanetše go ba šedi, e se be bathomeletši,+ e be ba lekanetšego+ mekgweng le ba botegago dilong tšohle.+
12 Bahlanka ba bodiredi e be banna ba nago le mosadi o tee,+ ba okamelago bana le ba ntlo ya bona ka mokgwa o mobotse.+
13 Gobane banna bao ba hlankelago ka mokgwa o mobotse ba ikhweletša botumo bjo bobotse+ le tokologo e kgolo ya polelo+ tumelong ya mabapi le Kriste Jesu.
14 Ke go ngwalela dilo tše, gaešita le ge ke holofetše go tla go wena kgauswinyane,+
15 e le gore ge e ba nka diega, o tsebe kamoo o swanetšego go itshwara ka gona ka ntlong ya Modimo,+ yeo e lego phuthego ya Modimo yo a phelago, kokwane le sethekgo+ sa therešo.
16 Ka kgonthe sephiri se sekgethwa+ sa boineelo bjo go Modimo ka ntle le pelaelo ke se segolo. Ke sa gore: ‘O bonagaditšwe nameng,+ gwa bolelwa gore o lokile ge a be a fetoga sebopiwa sa moya,+ a iponagatša go barongwa,+ a bolelwa gare ga ditšhaba,+ a dumelwa lefaseng+ gomme a amogelwa letagong.’+
^ Goba, “yo a thušago batho bao a sa ba tsebego.” Phetolelo ya lentšu ka lentšu e re, “yo a ratago bašele.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D54%26Chapter%3D3%26wtlocale%3DSE%26srcid=share⊂ject=Bala Beibele Inthaneteng